Mérnöki kihívások Pythonban – fizikától a szimulációig
Az SZTE TTIK Fizikai Intézete és az MTA-SZTE Természettudomány Tanítása Kutatócsoportja a 2026–2027-es tanévben „Mérnöki kihívások Pythonban – fizikától a szimulációig" címmel szakkört szervez 10–12. évfolyamos középiskolás diákok számára.
[bookmark: _GoBack]A foglalkozássorozat egy Python-alapú szimulációs kurzus, amelynek keretében négy héten keresztül, közös munkában dolgozzuk ki egy középiskolai tudáson alapú mérnöki kihívás megoldásának matematikai, fizikai, mérnöki és programozási alapjait. 
A szakkör jó lehetőséget kínál arra, hogy a résztvevők fejlesszék problémamegoldó és modellezési készségüket, algoritmikus és számítógépes gondolkodásukat, valamint Python-programozási ismereteiket. 
A foglalkozások közvetlen kapcsolatot teremtenek a diákok és az egyetem oktatói, kutatói környezete között, lehetőséget teremtve arra, hogy a résztvevők közelebbről is megismerjék a szegedi fizikus-mérnök képzést, és saját tapasztalataik alapján kapjanak segítséget későbbi pálya- és szakválasztásukhoz.
 
Az egyetemi szakkör péntek délutánonként, 15.30-17.00 óra között lesz az SZTE TTIK Fizikai Intézet Ketskeméty-tantermében (Tisza L. krt. 86., II. emelet, bejárat az Aradi Vértanúk térről).
 
A foglalkozásokon legfeljebb 12 főt tudunk fogadni.
 
A foglalkozásokra szeptember 25, október 9, november 6 és november 20 időpontokban kerül sor.
 
További információk és jelentkezés: Dr. Bozóki Zoltán (bozoki.zoltan@szte.hu).

